Διερεύνηση αντίληψης οπτικής και ακουστικής συμμετρίας:
Creators: name: Γιαννούλη, Βαΐτσα
Publisher: name: Aristotle University of Thessaloniki
Year: 2011
Subjects: οπτική αντίληψη συμμετρίας
ακουστική αντίληψη συμμετρίας
μεταγνωστικό αίσθημα δυσκολίας
μεταγνωστικό αίσθημα βεβαιότητας
αισθητικές κρίσεις
optic symmetry perception
acoustic symmetry perception
metacognitive feeling of difficulty
metacognitive feeling of confidence
aesthetic judgments

description: Η εργασία αυτή έχει ως στόχο να διερευνήσει την αντίληψη της οπτικής και ακουστικής συμμετρίας. Στην έρευνα συμμετείχαν 28 εθελοντές, η ηλικία των οποίων ήταν 18-67 ετών, εκ των οποίων οι μισοί είχαν συστηματική μουσική παιδεία, ενώ οι υπόλοιποι όχι. Οι συμμετέχοντες εξετάστηκαν ατομικά και με διαφορετική σειρά στη χορήγηση των δοκιμασιών. Οι μισοί συμμετέχοντες ενημερώθηκαν στην αρχή της εξέτασης για τα πιθανά είδη συμμετρίας. Επίσης, στους μισούς παρουσιάστηκαν πριν από τα ακουστικά ερεθίσματα, αντίστοιχου είδους συμμετρίας οπτικά ερεθίσματα. Ως υλικό προς εξέταση χρησιμοποιήθηκαν: η δοκιμασία κατοπτρικής αναστροφής γραμμάτων από το PALPA, το τεστ διπλώματος χαρτιού του ETS, το τεστ χωρικής ικανότητας του ETS, η δοκιμασία εντοπισμού κατεύθυνσης γραμμών του Benton, η μνήμη ψηφίων (προχωρητική και οπισθοχωρητική) και μια νέα αυτοσχέδια δοκιμασία, η οποία περιλαμβάνει μια σειρά συμμετρικών και μη-συμμετρικών, μεγάλων και μικρών, οπτικών και ακουστικών ερεθισμάτων. Παράλληλα με την καταγραφή του χρόνου αντίδρασης και της ορθότητας των απαντήσεων των συμμετεχόντων, έγιναν και μετρήσεις με χρήση κλιμάκων Likert του μεταγνωστικού αισθήματος δυσκολίας και του μεταγνωστικού αισθήματος βεβαιότητας, αλλά και καταγραφή αισθητικών κρίσεων για κάθε ένα από τα οπτικά και ακουστικά ερεθίσματα. Τα αποτελέσματα έδειξαν ότι η πλειονότητα των συμμετεχόντων (νέοι-μεσήλικες, γυναίκες-άνδρες, μουσικοί-μη μουσικοί), δεν παρουσίασαν στατιστικά σημαντική διαφορά στις επιδόσεις τους στις οπτικοχωρικές δοκιμασίες και στις μνημονικές δοκιμασίες, ενώ παρουσίασαν και ομοιόμορφα υψηλή επίδοση (με σχεδόν μηδενική διακύμανση) για το σύνολο των οπτικών συμμετρικών και μη-συμμετρικών ερεθισμάτων. Για το σύνολο των ακουστικών ερεθισμάτων βρέθηκε στατιστικά σημαντική διαφορά υπέρ των συμμετεχόντων με μουσική παιδεία, τόσο στη γνωστική επεξεργασία, όσο και στη μεταγνωστική. Ακόμη δεν επιβεβαιώθηκε η προτεινόμενη από τη βιβλιογραφία προτίμηση (ορθότητα και χρόνος αντίδρασης) για τους συμμετρικούς καθρεπτισμούς ως προς κάθετο άξονα για τα οπτικά ερεθίσματα, αλλά ούτε και προτίμηση για τις επαναλήψεις για τα ακουστικά ερεθίσματα. Βρέθηκαν όμως πιο θετικές αισθητικές κρίσεις για τους συμμετρικούς σχηματισμούς έναντι των μη-συμμετρικών και για τις δύο αισθήσεις. Τέλος, δεν βρέθηκε δι-αισθητηριακή επίδραση ευόδωσης, αλλά ούτε και επίδραση της εξήγησης των ειδών συμμετρίας. Τα προηγούμενα υποστηρίζουν ανεξαρτησία του μηχανισμού οπτικής και ακουστικής επεξεργασίας της συμμετρίας, με τη δεύτερη να αποτελεί μια μάλλον μη αυτόματη και πιθανώς μαθημένη διεργασία.
description: The aim of this paper is to investigate the perception of optic and acoustic symmetry. Twenty-eight volunteers aged 18-67 participated in the study, of whom half had a systematic music education and the other half had no music education. The participants were examined individually and the tests were administered in varying order to the various participants. Half of the participants were informed at the beginning of the examination for the possible kinds of symmetry. Also, half of the participants were presented before the acoustic stimuli, with a similar kind of symmetry for the optic stimuli. The examination material were: the mirror reversal letter task from PALPA, the paper folding task from ETS, the spatial ability test from ETS, Benton’s judgment of line orientation test, digit span (forward and backward) and a newly constructed test, that includes a series of symmetrical and asymmetrical, big and small, optic and acoustic stimuli. Except for the registration of participants’ response time (RT) and the correctness of their responses, measurements were also taken with the use of Likert scales for the metacognitive feeling of difficulty and the metacognitive feeling of confidence and measurements of the aesthetic judgments for each and every one of the optic and acoustic stimuli. Results indicated that the majority of the participants (young - middle-aged, women - men, individuals with music education and without music education) did not show statistically significant differences in their scores in the visuospatial tests and the memory tests, while at the same time they had a homogeneously high performance (with almost zero deviation) for all the optic symmetrical and asymmetrical stimuli. For all the acoustic stimuli, a statistically significant difference was found for the participants with music education, not only for the cognitive processing of symmetry, but also for the metacognitive. The proposed (on the basis of the literature) preference (correctness of responses and reaction time) for the mirror symmetrical around a vertical axis optic stimuli was not confirmed and neither there was any confirmation for the preference for repetitive acoustic stimuli. What was found were more positive aesthetic judgments for the symmetrical formations versus the asymmetrical ones for both senses. Finally, no cross-modal interaction of priming was found, nor influence of prior explanation of the kinds of symmetry. The above provide support for the independence of the underlying mechanism of optic and acoustic perception of symmetry, with the second one probably being a non-automatic and possibly learned process.